
20                                                      DR.30.03.2017                                                       

 

Tuan Yang di-Pertua, untuk makluman Yang Berhormat Batu, keadaan tanah di 
Kampung Railway di Sentul ini mempunyai beberapa permasalahan yang tidak dapat 
dikesan pada waktu awalnya. Pada masa selepas pecah tanah dilakukan, masalah TNB 
dan masalah paip SYABAS telah pun dikenal pasti. Kita juga mempunyai satu lagi 
masalah di mana masalah prosedur Pejabat Tanah dan Galian menyerahkan pindah milik 
tanah kepada pemaju belum diselesaikan. 

Saya faham keraguan dan kerisauan Yang Berhormat Batu dan saya 
jaminkanlah di sini bahawa semua yang akan dilaksanakan oleh Dewan Bandaraya 
Kuala Lumpur dan Kementerian Wilayah Persekutuan akan memastikan bahawa kerja-
kerja ini akan mula dengan secepat mungkin setelah selesai sahaja isu utiliti ini, dan 
seterusnya kita akan pastikan surat perjanjian jual beli ini ditandatangani. Sekian, terima 
kasih Tuan Yang di-Pertua. 

Tuan Chua Tian Chang @ Tian Chua [Batu]:  Soalan saya sebenarnya ialah 
kita hendak dapat tahu tarikh. Saya tahu prosedurnya selepas ini apa akan dilakukan 
tetapi saya ingin dapat tahu, sudah tentu dalam perancangan ini, kerajaan mesti ada 
estimation bila tarikh ini akan berlaku. Setahun daripada sekarang?Atau dua tahun 
daripada sekarang?Atau sepuluh tahun daripada sekarang? 

■1200 

 So, itu yang secara tepatnya. Apa yang saya lebih ragu lagi ialah kerana YTL 
sudah memperoleh 100 peratus saham dalam Sentul Development Berhad. Bermaksud, 
kita juga khuatir intervensi daripada KTMB itu sudah tiada dalam syarikat pemaju ini. 
Saya ingin dapat penjelasan yang tepat, bukan secara umum.  

 Dato’ Dr. Loga Bala Mohan a/l Jaganathan: Terima kasih Tuan Yang di-
Pertua, terima kasih Yang Berhormat. Yang Berhormat, kalau saya dapat tetapkan masa 
itu sudah tentu saya akan tetapkan. Akan tetapi pada masa sekarang, saya dalam 
rundingan untuk mendapatkan fasa penukaran utiliti ini, jalan utiliti ini pada masa 
sekarang. Saya dapat memberitahu jawapan yang tetap bila bahagian utiliti ini diubah 
dan seterusnya saya boleh bagi tahu. Rancangan kerajaan sudah terlambat dua tahun. 
Untuk makluman Yang Berhormat, kalau mengikut rancangan kerajaan itu sudah lambat 
dua tahun.  

Akan tetapi kerana perkara-perkara yang tidak dapat dielakkan, iaitu perkara-
perkara yang tidak dapat dikesan sebelum kita membuat rancangan ini telah 
menyebabkan kelambatan dalam perkara ini. Saya jamin kepada Yang Berhormat 
selepas saya dapat keputusan daripada TNB tarikh-tarikh perubahan ini, maka saya akan 
terus panggil Yang Berhormat untuk bermesyuarat dan bagi satu tarikh yang tetap. 
Sekian, terima kasih Tuan Yang di-Pertua. 

 Tuan Yang di-Pertua: Terima kasih. Ahli-ahli Yang Berhormat, sesi 
pertanyaan-pertanyaan bagi jawapan lisan berakhir. Setiausaha.  

 

[Masa untuk Pertanyaan-pertanyaan bagi Jawab Lisan tamat] 

 

 

RANG UNDANG-UNDANG DIBAWA KE DALAM MESYUARAT 

 
RANG UNDANG-UNDANG AGENSI PEKERJAAN SWASTA  

(PINDAAN) 2017 

Bacaan Kali Yang Pertama 

 

Rang undang-undang bernama suatu akta untuk meminda Akta Agensi 
Pekerjaan Swasta 1981; dibawa ke dalam Mesyuarat oleh Menteri Sumber Manusia 
[Dato’ Sri Richard Riot anak Jaem] dibaca kali yang pertama; akan dibaca kali yang 
kedua pada Mesyuarat ini. 

 

 

 

 



Tuan Yang di-Pertua, untuk makluman Yang Berhormat Batu, keadaan tanah di Kampung Railway di Sentul ini mempunyai beberapa permasalahan yang tidak dapat dikesan pada waktu awalnya. Pada masa selepas pecah tanah dilakukan, masalah TNB dan masalah paip SYABAS telah pun dikenal pasti. Kita juga mempunyai satu lagi masalah di mana masalah prosedur Pejabat Tanah dan Galian menyerahkan pindah milik tanah kepada pemaju belum diselesaikan. Saya faham keraguan dan kerisauan Yang Berhormat Batu dan saya jaminkanlah di sini bahawa semua yang akan dilaksanakan oleh Dewan Bandaraya Kuala Lumpur dan Kementerian Wilayah Persekutuan akan memastikan bahawa kerja- kerja ini akan mula dengan secepat mungkin setelah selesai sahaja isu utiliti ini, dan seterusnya kita akan pastikan surat perjanjian jual beli ini ditandatangani. Sekian, terima kasih Tuan Yang di-Pertua. Tuan Chua Tian Chang @ Tian Chua [Batu]: Soalan saya sebenarnya ialah kita hendak dapat tahu tarikh. Saya tahu prosedurnya selepas ini apa akan dilakukan tetapi saya ingin dapat tahu, sudah tentu dalam perancangan ini, kerajaan mesti ada estimation bila tarikh ini akan berlaku. Setahun daripada sekarang?Atau dua tahun daripada sekarang?Atau sepuluh tahun daripada sekarang? #1200 So, itu yang secara tepatnya. Apa yang saya lebih ragu lagi ialah kerana YTL sudah memperoleh 100 peratus saham dalam Sentul Development Berhad. Bermaksud, kita juga khuatir intervensi daripada KTMB itu sudah tiada dalam syarikat pemaju ini. Saya ingin dapat penjelasan yang tepat, bukan secara umum. Dato' Dr. Loga Bala Mohan a/l Jaganathan: Terima kasih Tuan Yang di- Pertua, terima kasih Yang Berhormat. Yang Berhormat, kalau saya dapat tetapkan masa itu sudah tentu saya akan tetapkan. Akan tetapi pada masa sekarang, saya dalam rundingan untuk mendapatkan fasa penukaran utiliti ini, jalan utiliti ini pada masa sekarang. Saya dapat memberitahu jawapan yang tetap bila bahagian utiliti ini diubah dan seterusnya saya boleh bagi tahu. Rancangan kerajaan sudah terlambat dua tahun. Untuk makluman Yang Berhormat, kalau mengikut rancangan kerajaan itu sudah lambat dua tahun. Akan tetapi kerana perkara-perkara yang tidak dapat dielakkan, iaitu perkara- perkara yang tidak dapat dikesan sebelum kita membuat rancangan ini telah menyebabkan kelambatan dalam perkara ini. Saya jamin kepada Yang Berhormat selepas saya dapat keputusan daripada TNB tarikh-tarikh perubahan ini, maka saya akan terus panggil Yang Berhormat untuk bermesyuarat dan bagi satu tarikh yang tetap. Sekian, terima kasih Tuan Yang di-Pertua. Tuan Yang di-Pertua: Terima kasih. Ahli-ahli Yang Berhormat, sesi pertanyaan-pertanyaan bagi jawapan lisan berakhir. Setiausaha. [Masa untuk Pertanyaan-pertanyaan bagi Jawab Lisan tamat]. RANG UNDANG-UNDANG DIBAWA KE DALAM MESYUARAT. RANG UNDANG-UNDANG AGENSI PEKERJAAN SWASTA (PINDAAN) 2017 Bacaan Kali Yang Pertama. Rang undang-undang bernama suatu akta untuk meminda Akta Agensi Pekerjaan Swasta 1981; dibawa ke dalam Mesyuarat oleh Menteri Sumber Manusia [Dato' Sri Richard Riot anak Jaem] dibaca kali yang pertama; akan dibaca kali yang kedua pada Mesyuarat ini.